LIETUVOS ARCHYVŲ DEPARTAMENTO

PRIE LIETUVOS RESPUBLIKOS VYRIAUSYBĖS GENERALINIO DIREKTORIAUS

ĮSAKYMAS

DĖL LĖŠŲ APSKAIČIAVIMO VALSTYBĖS PERDUOTAI SAVIVALDYBĖMS PRISKIRTŲ ARCHYVINIŲ DOKUMENTŲ TVARKYMO FUNKCIJAI ATLIKTI METODIKOS PATVIRTINIMO

2009 m. balandžio 28 d. Nr. V-34

Vilnius

Vadovaudamasis Lietuvos Respublikos 2010 metų valstybės biudžeto ir savivaldybių biudžetų finansinių rodiklių projektų rengimo plano, patvirtinto Lietuvos Respublikos Vyriausybės 2009 m. kovo 4 d. nutarimu Nr. 153 (Žin., 2009, Nr. 28-1085), 12 punktu:

1. Tvirtinu Lėšų apskaičiavimo valstybės perduotai savivaldybėms priskirtų archyvinių dokumentų tvarkymo funkcijai atlikti metodiką (pridedama).

2. Laikau netekusiu galios Lietuvos archyvų departamento prie Lietuvos Respublikos Vyriausybės generalinio direktoriaus 2006 m. gegužės 22 d. įsakymą Nr. V-56 „Dėl lėšų apskaičiavimo valstybinei savivaldybėms perduotai priskirtų archyvinių dokumentų tvarkymo funkcijai atlikti metodikos patvirtinimo“ (Žin., 2006, Nr. 59-2113).

GENERALINIS DIREKTORIUS	VIDAS GRIGORAITIS

SUDERINTA

Lietuvos Respublikos finansų ministerijos

2009-04-27 raštu Nr. ((2.36-04)-5K-0910236)-6K-0904424

PATVIRTINTA

Lietuvos archyvų departamento prie

Lietuvos Respublikos Vyriausybės

generalinio direktoriaus

2009 m. balandžio 28 d.

įsakymu Nr. V-34

LĖŠŲ APSKAIČIAVIMO VALSTYBĖS PERDUOTAI SAVIVALDYBĖMS PRISKIRTŲ ARCHYVINIŲ DOKUMENTŲ TVARKYMO FUNKCIJAI ATLIKTI METODIKA

1. Lėšų apskaičiavimo valstybės perduotai savivaldybėms priskirtų archyvinių dokumentų tvarkymo funkcijai atlikti metodika nustato valstybės biudžeto asignavimų poreikio valstybinei (valstybės perduotai savivaldybėms) pagal teisės aktus priskirtų archyvinių dokumentų tvarkymo funkcijai atlikti apskaičiavimo tvarką planuojamais biudžetiniais metais.

2. Valstybės perduota savivaldybėms pagal teisės aktus priskirtų archyvinių dokumentų tvarkymo funkcija apima likviduotų nevalstybinių organizacijų, privačių juridinių asmenų, anksčiau veikusių įstaigų ir įmonių, kai jų steigėjo ar funkcijų perėmėjo nelikę (toliau – likviduotos įmonės), veiklos dokumentų, kurių saugojimo terminai nėra pasibaigę, tolesnį saugojimą, tvarkymą, juridinius faktus patvirtinančių dokumentų išdavimą saugomų dokumentų pagrindu.

3. Valstybės biudžeto asignavimų poreikis kiekvienai savivaldybei apskaičiuojamas šioms su perduotos funkcijos atlikimu susijusioms išlaidoms:

3.1. darbo užmokesčiui;

3.2. socialinio draudimo įmokoms;

3.3. prekėms ir paslaugoms.

4. Lėšos darbo užmokesčiui apskaičiuojamos pagal formulę D = [(M1:300) + (M2:500) + (M3:650)] x V, kur:

D – lėšos darbo užmokesčiui;

M1 – saugomų dokumentų kiekis nuo 1 iki 900 tiesinių metrų lentynų (300 tiesinių metrų lentynų – 1 pareigybė);

M2 – saugomų dokumentų kiekis nuo 900 iki 3000 tiesinių metrų lentynų (500 tiesinių metrų lentynų – 1 pareigybė);

M3 – saugomų dokumentų kiekis nuo 3000 tiesinių metrų lentynų (650 tiesinių metrų lentynų – 1 pareigybė);

V – vienos pareigybės vidutinis metinis darbo užmokestis (be socialinio draudimo įmokų).

5. Lėšos socialinio draudimo įmokoms sudaro 30,98 % nuo apskaičiuoto darbo užmokesčio.

6. Lėšos prekėms ir paslaugoms apskaičiuojamos:

6.1. patalpų eksploatavimo paslaugoms – pagal formulę E = P x L, kur:

E – lėšos patalpų eksploatavimui (šildymui, elektros energijai, vandentiekiui ir kt.);

P – patalpų plotas (likviduotų įmonių dokumentų saugyklų ir administracinių patalpų plotas);

L – vidutinės metų išlaidos vienam kvadratiniam metrui (apskaičiuojamos pagal valstybės archyvų, esančių apskričių centruose, faktines išlaidas);

6.2. kitoms paslaugoms ir prekėms – pagal formulę K = M x L, kur:

K – lėšos ryšių paslaugoms, kanceliarinėms ir kitoms prekėms;

M – išnagrinėtų asmenų prašymų (viena pavardė) išduoti juridinius faktus patvirtinančius dokumentus skaičius per metus;

L – apskaičiuotos vidutinės dokumentų pagal vieną prašymą parengimo ir išsiuntimo išlaidos (iki 2,0 Lt).

7. Bendras valstybės biudžeto asignavimų poreikis savivaldybei perduotai funkcijai atlikti apskaičiuojamas pagal formulę B = D + S + E + K, kur:

B – savivaldybei apskaičiuotas valstybės biudžeto asignavimų poreikis;

D – lėšos darbo užmokesčiui;

S – lėšos socialinio draudimo įmokoms;

E – lėšos patalpų eksploatavimui;

K – lėšos ryšių paslaugoms, kanceliarinėms ir kitoms prekėms.

8. Savivaldybių administracijos iki einamųjų biudžetinių metų gegužės 10 d. pateikia valstybės perduotą funkciją kuruojančiai institucijai – Lietuvos archyvų departamentui prie Lietuvos Respublikos Vyriausybės duomenis (priedas), kurių reikia valstybės biudžeto asignavimų poreikiui apskaičiuoti.

Duomenis pasirašo savivaldybės administracijos direktorius arba jo įgaliotas asmuo.

_________________

Lėšų apskaičiavimo valstybės perduotai

savivaldybėms priskirtų archyvinių

dokumentų tvarkymo funkcijai atlikti

metodikos

priedas

(duomenų forma)

___________________________________

(dokumento sudarytojo pavadinimas)

___________________________________

(įstaigos duomenys)

(Adresatas)

DUOMENYS

DĖL VALSTYBĖS BIUDŽETO ASIGNAVIMŲ POREIKIO VALSTYBĖS PERDUOTAI SAVIVALDYBĖMS PRISKIRTŲ ARCHYVINIŲ DOKUMENTŲ TVARKYMO FUNKCIJAI ATLIKTI APSKAIČIAVIMO __________ M

____________ Nr. ________

(data)

1 lentelė. Funkcijos atlikimo rodikliai pagal einamųjų metų gegužės 1 d. duomenis

Rodiklio pavadinimas	Matavimo vienetas	Rodiklis	Pastabos

Einamųjų metų	Planuojamųjų metų

1. Likviduotų įmonių dokumentų saugyklų ir administracinių patalpų plotas	kv. m
2. Likviduotų įmonių saugomų dokumentų kiekis	tiesinis metras
3. Išnagrinėtų asmenų prašymų išduoti juridinius faktus patvirtinančius dokumentus skaičius	prašymas (viena pavardė)

2 lentelė. Ištekliai funkcijai atlikti

Rodiklio pavadinimas	Matavimo vienetas	Rodiklis	Pastabos

Einamųjų metų	Planuojamųjų metų

1. Pareigybių (etatų skaičius,	pareigybė
iš jų:
– valstybės tarnautojų	pareigybė
– darbuotojų, dirbančių pagal darbo sutartis	pareigybė
2. Darbo užmokesčio fondas,	tūkst. Lt
iš jo:
– valstybės tarnautojų	tūkst. Lt
– darbuotojų, dirbančių pagal darbo sutartis	tūkst. Lt
3. Vidutinis vieno darbuotojo mėnesinis darbo užmokestis
– valstybės tarnautojų	Lt
–darbuotojų, dirbančių pagal darbo sutartis	Lt
4. Patalpų eksploatacijos išlaidos:	tūkst. Lt
iš jų:
– šildymui	tūkst. Lt
– elektros energijai	tūkst. Lt
– kita (nurodyti)	tūkst. Lt
5. Kitos išlaidos (ryšių paslaugos, kanceliarinės ir kt. prekės)	tūkst. Lt

3 lentelė. Asignavimai

Išlaidos	Matavimo vienetas	Rodiklis	Pastabos

Einamųjų metų suma	Planuojamųjų metų suma

1. Iš viso asignavimų	tūkst. Lt
iš jų:
– darbo užmokesčiui	tūkst. Lt
– socialinio draudimo įmokoms	tūkst. Lt
– prekėms ir paslaugoms	tūkst. Lt

_____________________ (pareigų pavadinimas)	_____________ (parašas)	________________ (vardas ir pavardė)

(Rengėjo nuoroda)

_________________